Document ID: 31984R1700

KOMISSION ASETUS (ETY) N:o 1700/84,
annettu 18 päivänä kesäkuuta 1984,
vientituen ennakkovahvistustodistusten järjestelmän soveltamista koskevista yksityiskohtaisista erityissäännöistä sianliha-alalla
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (), sellaisena kuin se on viimeksi muutettuna asetuksella (ETY) N:o 2966/80 (), ja erityisesti sen 15 artiklan 6 kohdan ja 22 artiklan,
sekä katsoo, että
vientitukien myöntämistä ja niiden määrän vahvistamisperusteita koskevista yleisistä säännöistä sianliha-alalla 29 päivänä lokakuuta 1975 annetun neuvoston asetuksen (ETY) N:o 2768/75 () 5 artiklan 3 kohdassa säädetään, että vientituki voidaan vahvistaa ennakkoon asianomaisen hakemuksesta,
komission asetuksessa (ETY) N:o 232/83 () vahvistetaan luettelo niistä sianliha-alan tuotteista, jotka voivat päästä osallisiksi ennakolta vahvistettavan vientituen järjestelmästä,
vientituen ennakkovahvistustodistusten järjestelmän soveltamista koskevat erityiset yksityiskohtaiset säännöt sianliha-alalla vahvistetaan komission asetuksella (ETY) N:o 858/78 (); selkeyden vuoksi ja hallinnon tehostamiseksi olisi nämä säännökset mukautettava yhdenmukaistaen ne muilla aloilla sovellettavien säännösten kanssa ja koottava ne uuteen asetukseen; tästä syystä olisi kumottava asetus (ETY) N:o 858/78,
erityisesti saadun kokemuksen perusteella olisi säädettävä, että ennakkovahvistustodistukset annetaan vasta harkinta-ajan jälkeen; tämän määräajan aikana olisi voitava arvioida markkinatilanne ja säätää tarvittaessa erityistoimenpiteistä, joita sovelletaan vireillä oleviin hakemuksiin; hallinnon tehostamiseksi olisi syytä rajoittaa niiden soveltaminen tärkeimpien tuotteiden kauppaan,
annetut säännökset täydentävät maataloustuotteiden tuonti-, ja vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 3 päivänä joulukuuta 1980 annetun komission asetuksen (ETY) N:o 3183/80 (), sellaisena kuin se on viimeksi muutettuna asetuksella (ETY) N:o 2666/82 (), säännöksiä, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Vientituen ennakkovahvistustodistus on voimassa sen antopäivästä asetuksen (ETY) N:o 3183/80 21 artiklan 1 kohdan mukaan antamista seuraavan kolmannen kuukauden päättymiseen.
2 artikla
Vientituen ennakkovahvistustodistuksiin liittyvän vakuuden määrä on:
- 6 ECUa 100 kilogrammaa kohden nettopainona yhteisen tullitariffin alanimikkeisiin 01.03 A II b ja 02.01 A III a kuuluville tuotteille
- 10 ECUa 100 kilogrammaa kohden nettopainona kaikille muille asetuksen (ETY) N:o 232/83 liitteessä tarkoitetuille tuotteille.
3 artikla
1. Jos jonkin tuotteen osalta vientituki:
- voidaan vahvistaa ennakkoon ainoastaan tietyille määräpaikoille,
- vahvistetaan erisuuruiseksi määräpaikan mukaan,
vientituen ennakkovahvistustodistusta koskevan hakemuksen ja todistuksen 13 kohdassa on oltava maininta kyseisestä määräpaikasta.
Todistus velvoittaa:
- ensimmäisen kohdan ensimmäisessä luetelmakohdassa tarkoitetussa tapauksessa viemään johonkin niistä määränpaikoista, joille vientituki voidaan vahvistaa ennakolta, sanotun kuitenkaan rajoittamatta seuraavassa luetelmakohdassa tarkoitettujen säännösten soveltamista,
- ensimmäisen kohdan toisessa luetelmakohdassa tarkoitetussa tapauksessa viemään johonkin niistä määränpaikoista, joille vahvistettu vientituen määrä vastaa todistuksessa osoitetulle määräpaikalle vahvistettua määrää.
2. Kun lisäksi mahdollisuutta vahvistaa vientituki ennakkoon joko kaikkien tai ainoastaan tiettyjen määräpaikkojen osalta rajoitetaan yhteisen tullitariffin jonkin alanimikkeen osan tuotteisiin, todistushakemuksen ja todistuksen kohdassa 12 on mainittava kyseisen yhteisen tullitariffin alanimikkeen osan tavaran kuvaus ja yhteisen tullitariffin kohdassa 8 oleva numero, jonka edellä on oltava maininta "ex".
Todistusta sovelletaan ainoastaan tällä tavoin kuvattuun tuotteeseen.
4 artikla
Ennakkovahvistustodistukset on annettava liitteessä tarkoitetuille tuotteille hakemuksenjättöä seuraavana viidentenä työpäivänä, sillä edellytyksellä että tällä välin ei ole ryhdytty erityistoimenpiteisiin.
5 artikla
Jäsenvaltioiden on ilmoitettava komissiolle:
- liitteessä tarkoitettujen tuotteiden osalta kunkin viikon keskiviikkona ja perjantaina luettelo niistä vientitukien ennakkovahvistustodistuksista, joita on haettu edellisen ilmoituksen jälkeen; ensimmäinen ilmoitus tehdään 4 päivänä heinäkuuta 1984, ja se koskee todistuksia, joita on haettu 1 päivään heinäkuuta 1984 alkaen;
- asetuksen (ETY) N:o 232/83 liitteessä tarkoitettujen tuotteiden osalta ennen kunkin kuukauden kymmenettä päivää tuotteittain ne määrät, joille vientituen ennakkovahvistustodistuksia on annettu edellisen kalenterikuukauden aikana.
Edellisessä kohdassa tarkoitetut tiedonantojen on täsmennettävä 3 artiklan 1 kohdan mukaisesti tuotteiden määräpaikka.
6 artikla
1. Kumotaan asetus (ETY) N:o 858/78.
2. Kaikissa yhteisön asiakirjoissa, joissa viitataan asetukseen (ETY) N:o 858/78 tai tiettyihin sen artikloihin, viittauksia pidetään viittauksina tähän asetukseen tai sen vastaaviin artikloihin.
7 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tätä asetusta sovelletaan 1 päivästä heinäkuuta 1984.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä kesäkuuta 1984.

Labels: 3
2
17